**ΠΑΡΑΡΤΗΜΑ Ι**

**ΟΡΟΙ ΕΝΤΟΛΗΣ – γενικοι οροι συμβασησ**

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 3](#_Toc515356619)

[2. ΔΙΚΑΙΩΜΑ ΕΚΜΕΤΑΛΛΕΥΣΗΣ 3](#_Toc515356620)

[3. ΕΞΟΔΑ ΛΕΙΤΟΥΡΓΙΑΣ ΚΥΛΙΚΕΙΟΥ 3](#_Toc515356621)

[4. ΥΠΟΧΡΕΩΣΕΙΣ ΑΝΑΔΟΧΟΥ 3](#_Toc515356622)

[5. ΕΛΕΓΧΟΣ ΑΝΑΔΟΧΟΥ ΚΑΙ ΚΥΡΩΣΕΙΣ 6](#_Toc515356623)

[6. ΔΙΚΑΙΩΜΑΤΑ/ ΕΥΘΥΝΕΣ ΑΝΑΘΕΤΟΥΣΑΣ ΑΡΧΗΣ 7](#_Toc515356624)

[7. ΥΠΟΣΤΗΡΙΚΤΙΚΑ ΜΕΣΑ ΠΟΥ ΠΑΡΕΧΟΝΤΑΙ ΑΠΟ ΤΗΝ ΑΝΑΘΕΤΟΥΣΑ ΑΡΧΗ 8](#_Toc515356625)

[8. ΤΟΠΟΣ ΚΑΙ ΧΡΟΝΟΣ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 8](#_Toc515356626)

[8.1 Τόπος Εκτέλεσης του Αντικειμένου της Σύμβασης 8](#_Toc515356627)

[8.2 Χρόνος Εκτέλεσης του Αντικειμένου της Σύμβασης 8](#_Toc515356628)

# ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

1. Αντικείμενο της σύμβασης είναι η παραχώρηση άδειας εκμετάλλευσης του κυλικείου στο σχολείο **Α΄ ΔΗΜΟΤΙΚΟ ΙΔΑΛΙΟΥ** που υπάγεται στη Σχολική Εφορεία Ιδαλίου στο **Δάλι**, το οποίο εξυπηρετεί **περίπου** **202** μαθητές/τριες και **21** εκπαιδευτικούς.
2. Η περίοδος εκμετάλλευσης του κυλικείου θα είναι από 13/05/2024 μέχρι τέλος της Σχολικής Χρονιάς 2024-2025, με δικαίωμα στην Αναθέτουσα Αρχή, εάν και εφόσον κρίνει ότι ο Ανάδοχος ανταποκρίθηκε ικανοποιητικά στις συμβατικές του υποχρεώσεις, να του ανανεώσει τη σύμβαση για ακόμα MIA περίοδο διάρκειας ενός έτους + ΜΙΑ περίοδο διάρκειας δύο ετών με τους ίδιους όρους.

# ΔΙΚΑΙΩΜΑ ΕΚΜΕΤΑΛΛΕΥΣΗΣ

1. Σε αντάλλαγμα για την παραχώρηση άδειας εκμετάλλευσης του κυλικείου, ο Ανάδοχος της Σύμβασης θα καταβάλλει στην Αναθέτουσα Αρχή ετήσιο δικαίωμα εκμετάλλευσης, ίσο με το ποσό που έχει καθορίσει στην προσφορά του.
2. Το ετήσιο δικαίωμα εκμετάλλευσης θα καταβάλλεται σε **εννέα (9)** ίσες μηνιαίες δόσεις. Η πρώτη δόση θα είναι πληρωτέα με την έναρξη του σχολικού έτους, ήτοι την 1η Σεπτεμβρίου (το αργότερο μέχρι την έβδομη μέρα του μήνα), η δεύτερη το αργότερο μέχρι την 7η μέρα του Οκτώβρη και η κάθε επόμενη από την 1η μέχρι την 7η μέρα του καθενός από τους επόμενους μήνες, έτσι ώστε η τελευταία (9η) δόση να είναι πληρωτέα από την 1η μέχρι την 7η Μαΐου για κάθε σχολικό έτος που θα ισχύει η σύμβαση.

# ΕΞΟΔΑ ΛΕΙΤΟΥΡΓΙΑΣ ΚΥΛΙΚΕΙΟΥ

1. **Όλα τα έξοδα λειτουργίας του κυλικείου όπως υλικά, καύσιμα, ηλεκτρικό ρεύμα, νερό, προσωπικό, καθώς και ο απαραίτητος εξοπλισμός για τη λειτουργία του κυλικείου, θα βαρύνουν τον Ανάδοχο.**
2. Για τις περιπτώσεις που δεν υπάρχουν ξεχωριστοί μετρητές νερού, το κόστος κατανάλωσης νερού θα συμφωνείται μεταξύ Αναθέτουσας Αρχής και Αναδόχου.
3. Στις περιπτώσεις όπου υπάρχει κοινός μετρητής ηλεκτρικού ρεύματος και παρεμβάλλεται υπομετρητής για τη μέτρηση της κατανάλωσης του ηλεκτρικού ρεύματος του κυλικείου, ο Ανάδοχος θα επιβαρύνεται πάντοτε με το κόστος της κατανάλωσης σε διατίμηση 15 (Εμπορική) ανά δίμηνο. Αυτό θα ισχύει και στην περίπτωση που ο Ιδιοκτήτης του κυλικείου είναι ενταγμένος σε διατίμηση 61 (Εμπορική) λόγω υψηλής κατανάλωσης.
4. Ο Ανάδοχος πρέπει να προμηθεύεται με δικά του έξοδα τον αναγκαίο εξοπλισμό (ποτήρια, φλιτζάνια, πιάτα, μαχαιροπήρουνα και άλλα χρειώδη) που απαιτείται για τη λειτουργία του κυλικείου.

# ΥΠΟΧΡΕΩΣΕΙΣ ΑΝΑΔΟΧΟΥ

1. Ο Ανάδοχος της Σύμβασης, στο εξής «**ο αδειούχος κυλικείου**» και οποιοδήποτε πρόσωπο εργοδοτείται απ’ αυτόν οφείλει να συμμορφώνεται στις πρόνοιες του Περί Σχολικών Κυλικείων Νόμου του 2000 (Ν.60(I)/2000) και του περί Σχολικών Κυλικείων Τροποποιητικού Νόμου του 2005 (Ν.16 (Ι)/2005), όπως τυχόν έχουν κατά περίπτωση τροποποιηθεί και ισχύουν.
2. Ο αδειούχος κυλικείου και οποιοδήποτε πρόσωπο εργοδοτείται από αυτόν οφείλει να υποβάλλει κάθε χρόνο στην Αναθέτουσα Αρχή, τα πιο κάτω:

(α) Πιστοποιητικό λευκού ποινικού μητρώου, το οποίο να έχει εκδοθεί το πολύ δύο μήνες πριν από την υπογραφή της Σύμβασης.

(β) Πιστοποιητικό μη συμπερίληψης στο Αρχείο των καταδικασθέντων της Αστυνομίας που τηρείται δυνάμει των προνοιών του περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου του 2014 (Ν. 91(Ι)/2014), το οποίο να έχει εκδοθεί το πολύ δύο μήνες πριν από την υπογραφή της Σύμβασης.

(γ) Πιστοποιητικό υγείας από κυβερνητικό νοσοκομείο (που να περιλαμβάνει εξέταση για σαλμονέλα, παράσιτα και δερματικές παθήσεις).

1. Ο αδειούχος κυλικείου δεν δικαιούται να παραχωρήσει ή εκχωρήσει άμεσα ή έμμεσα, εν όλο ή εν μέρει, το δικαίωμα εκμετάλλευσης του κυλικείου σε τρίτο πρόσωπο. **Οφείλει να παρευρίσκεται στο κυλικείο του σχολείου όλες τα εργάσιμες μέρες και ώρες του σχολείου** για εξυπηρέτηση των μαθητών, του διδακτικού, του γραμματειακού και άλλου προσωπικού που έχει σχέση με το σχολείο, καθώς και σε ώρες που καθορίζει ο εργοδότης, ή σε περίπτωση σοβαρού κωλύματος, εξουσιοδοτεί εκπρόσωπό του να παρευρίσκεται ως ανωτέρω, μετά από έγκριση του εργοδότη.
2. Ο αδειούχος κυλικείου οφείλει να εργοδοτεί τον αναγκαίο αριθμό προσωπικού για γρήγορη και πλήρη εξυπηρέτηση του διδακτικού προσωπικού, έτσι ώστε η εξυπηρέτηση των μαθητών να μη γίνεται σε βάρος της εξυπηρέτησης του προσωπικού ή και αντίθετα. Το προσωπικό πρέπει να μιλά την ελληνική γλώσσα, για την καλύτερη εξυπηρέτηση των μαθητών, των καθηγητών και του γραμματειακού προσωπικού του Σχολείου. Η καταλληλόλητα του προσωπικού θα κρίνεται από την Τοπική Επιτροπή Ελέγχου Σχολικού Κυλικείου (Τ.Ε.Ε.Σ.Κ.).
3. Ο αδειούχος κυλικείου και το προσωπικό που εργοδοτεί οφείλουν να παρακολουθούν τα σεμινάρια για την υγιεινή και την ασφάλεια των τροφίμων που οργανώνονται κατά καιρούς από το Υπουργείο Υγείας.
4. Τα είδη που θα προσφέρει ο αδειούχος κυλικείου είναι **αυτά και μόνο** που αναφέρονται στον εκάστοτε εγκεκριμένο κατάλογο από την Κεντρική Επιτροπή Ελέγχου Σχολικών Κυλικείων (Κ.Ε.Ε.Σ.Κ.).
5. Ο αδειούχος κυλικείου θα προσφέρει τα είδη που αναφέρονται στον εκάστοτε εγκεκριμένο κατάλογο στις τιμές που καθορίζονται σε αυτόν.
6. Ο αδειούχος κυλικείου υποχρεούται να παρέχει συσσίτιο ή οτιδήποτε αποφασίσει το Υπουργείο Παιδείας, Αθλητισμού και Νεολαίας (Υ.Π.Α.Ν), σύμφωνα με τις τιμές που αυτό θα καθορίσει, σε όλους τους δικαιούχους μαθητές, χωρίς οποιανδήποτε απαίτηση.
7. Ο αδειούχος κυλικείου είναι υποχρεωμένος να διατηρεί αναρτημένο σε περίοπτη θέση μέσα και έξω από το κυλικείο τον εκάστοτε σε ισχύ κατάλογο.
8. Ο αδειούχος κυλικείου **απαγορεύεται να διατηρεί και να χρησιμοποιεί** εντός του κυλικείο, συσκευές που λειτουργούν και τροφοδοτούνται από υγραέριο (γκάζι). Εντός του κυλικείου επιτρέπεται μόνο η **χρήση μόνο εγκεκριμένων ηλεκτρικών συσκευών.**
9. Σε περίπτωση που ο αδειούχος κυλικείου προμηθεύεται προϊόντα για σκοπούς πώλησής τους από το κυλικείο, τα οποία περιλαμβάνονται στους Κανονισμούς (ΕΚ) αρ.852/2004, 178/2002 και 882/2004, οφείλει να βεβαιώνεται ότι τα προμηθευόμενα προϊόντα προέρχονται από εγγεγραμμένο κατασκευαστή ή παρασκευαστή και ότι αυτά προέρχονται από υποστατικά που πληρούν τις πρόνοιες των πιο πάνω Κανονισμών.
10. Ο αδειούχος κυλικείου πρέπει να εξυπηρετεί με ευγένεια και σεβασμό όλα τα παιδιά του σχολείου.
11. Το προσωπικό που θα εργοδοτεί ο αδειούχος κυλικείου θα πρέπει να είναι ευπαρουσίαστο και να συμπεριφέρεται στους μαθητές, στο προσωπικό και στους επισκέπτες του σχολείου με ευπρέπεια και κοσμιότητα. Η Αναθέτουσα Αρχή έχει το δικαίωμα να απαιτήσει την παύση και αντικατάσταση οποιουδήποτε υπαλλήλου του αδειούχου κυλικείου, ο οποίος δεν συμπεριφέρεται με ευπρέπεια ή, κατά τη γνώμη της Τ.Ε.Ε.Σ.Κ. , είναι ακατάλληλος για τη συγκεκριμένη εργασία.
12. Ο αδειούχος κυλικείου υποχρεούται να αντικαταστήσει οποιοδήποτε υπάλληλο διαπιστωθεί ότι επέδειξε ανάρμοστη συμπεριφορά ή διαγωγή ή ανυπακοή στην Τοπική Επιτροπή Ελέγχου Σχολικών Κυλικείων (**Τ.Ε.Ε.Σ.Κ.**) ή στην Κεντρική Επιτροπή Ελέγχου Σχολικών Κυλικείων **(Κ.Ε.Ε.Σ.Κ.)** ή εκπρόσωπό τους, ή σε εκπρόσωπο του εργοδότη.
13. Ο αδειούχος κυλικείου οφείλει να ζητήσει την έγκριση του εργοδότη, σε περίπτωση που θέλει να αντικαταστήσει προσωπικό και να προσκομίσει τα απαραίτητα πιστοποιητικά του νέου προσωπικού (Πιστοποιητικό λευκού ποινικού μητρώου,Πιστοποιητικό μη συμπερίληψης στο Αρχείο των καταδικασθέντων της Αστυνομίας καθώς και τα Πιστοποιητικά με όλες τις απαιτούμενες ιατρικές εξετάσεις).
14. Ο αδειούχος κυλικείου οφείλει να συμμορφώνεται στις υποδείξεις του Διευθυντή του Σχολείου, της Τ.Ε.Ε.Σ.Κ., εκπροσώπου του εργοδότη ή της Κ.Ε.Ε.Σ.Κ. σε θέματα που αφορούν την τήρηση του τιμοκαταλόγου, την καθαριότητα του κυλικείου, την ποιότητα των προσφερόμενων ειδών και τη συμπεριφορά του προς το διδακτικό και γραμματειακό προσωπικό και τους μαθητές του σχολείου. Σε ενάντια περίπτωση, ο εργοδότης θα λαμβάνει όλα τα απαραίτητα μέτρα που προνοούνται από τη σχετική Νομοθεσία, και μπορούν να φτάσουν μέχρι και τον χωρίς προειδοποίηση τερματισμό ή την καταγγελία του συμβολαίου, μετά από απόφαση της Κ.Ε.Ε.Σ.Κ.
15. Ο αδειούχος κυλικείου είναι υποχρεωμένος κατά τη διάρκεια του σχολικού έτους, εάν του ζητηθεί από τον εργοδότη, να λειτουργεί το σχολικό κυλικείο και κατά τα απογεύματα. Το ωράριο λειτουργίας θα ορίζεται από τον εργοδότη, ανάλογα με το ωράριο των Απογευματινών και Βραδινών Προγραμμάτων του Υπουργείου Παιδείας, Αθλητισμού και Νεολαίας (Υ.Π.Α.Ν). Νοείται ότι στην περίπτωση αυτή, θα ισχύουν οι ίδιο όροι λειτουργίας του κυλικείου ως αυτοί καθορίζονται στην ισχύουσα Νομοθεσία.
16. Ο αδειούχος κυλικείου δεν δικαιούται να προβαίνει σε μετατροπές ή προσθήκες στον χώρο του κυλικείου χωρίς τη γραπτή άδεια του εργοδότη. Κάθε τέτοια προσθήκη ή εγκατάσταση θα ανήκει στον εργοδότη, χωρίς καμία υποχρέωση από μέρους του.
17. Ο αδειούχος κυλικείου είναι υποχρεωμένος, αμέσως μετά τον τερματισμό με οποιονδήποτε τρόπο της συμφωνίας, να παραδώσει το κυλικείο στην κατάσταση που το παρέλαβε και φέρει ευθύνη για οποιανδήποτε ζημιά ή βλάβη, με εξαίρεση τη φυσική φθορά.
18. Σε περίπτωση κλοπής ή κακόβουλης ζημιάς του κυλικείου, ο ανάδοχος του κυλικείου φέρει πλήρη την ευθύνη για την επαναφορά του κυλικείου στην προ υπάρχουσα κατάσταση, με την προϋπόθεση ότι οι εν λόγω ζημιές είναι προϊόν δικής του αμέλειας.
19. Ο αδειούχος κυλικείου υποχρεούται μετά τη λήξη κάθε σχολικού έτους, εάν του το ζητήσει ο εργοδότης, να εκκενώσει το κυλικείο από όλα τα περιουσιακά του στοιχεία, ώστε οι αρμόδιες υπηρεσίες να βελτιώσουν/επιδιορθώσουν κατά απόλυτη κρίση του εργοδότη, το κτίριο του κυλικείου. Νοείται ότι σε τέτοια περίπτωση και κατά το διάστημα της εκκένωσης, ο αδειούχος υποχρεούται να παραδίδει τα κλειδιά του κυλικείου στον εργοδότη.
20. Ο αδειούχος κυλικείου είναι υποχρεωμένος να εφαρμόζει οποιουσδήποτε νέους κανονισμούς λειτουργίας των σχολικών κυλικείων εκδίδει το Υ.Π.Α.Ν. Είναι υποχρεωμένος επίσης να εφαρμόζει τη νομοθεσία που αφορά τον Φόρο Προστιθέμενης Αξίας (Φ.Π.Α), ακολουθώντας τις οδηγίες του Υπουργείου Οικονομικών.
21. Ο αδειούχος κυλικείου θα υπογράψει σχετική συμφωνία με τον εργοδότη και, μεταξύ άλλων, θα υποχρεούται όπως, κατά τη λήξη συμφωνίας εκμετάλλευσης του κυλικείου, παραδώσει τα κλειδιά του κυλικείου στον εργοδότη. Επίσης υποχρεούται να αδειάσει το κυλικείο από τα περιουσιακά του στοιχεία, το αργότερο μέχρι την 15η Ιουλίου του έτους που λήγει η συμφωνία εκμετάλλευσης του κυλικείου.
22. Ο αδειούχος του κυλικείου είναι υποχρεωμένος να παρέχει συσσίτιο στους άπορους μαθητές ή οτιδήποτε αποφασίσει το Υ.Π.Α.Ν, σύμφωνα με τις τιμές που αυτό θα καθορίσει, σε όλους τους δικαιούχους μαθητές.

# ΕΛΕΓΧΟΣ ΑΝΑΔΟΧΟΥ ΚΑΙ ΚΥΡΩΣΕΙΣ

1. Η Τ.Ε.Ε.Σ.Κ., υπό την εποπτεία της Κ.Ε.Ε.Σ.Κ., ασκεί κατά εύλογα χρονικά διαστήματα έλεγχο στο κυλικείο του σχολείου, με σκοπό τη διαπίστωση συμμόρφωσης του αδειούχου κυλικείου στις συνθήκες υγιεινής που περιγράφονται στο Παράρτημα Ι του Νόμου.
2. Η Τ.Ε.Ε.Σ.Κ. αξιολογεί το κυλικείο και συμπληρώνει τρεις ως τέσσερις φορές το χρόνο το ενιαίο έντυπο αξιολόγησης, σύμφωνα με το Παράρτημα ΙΙ του Νόμου
3. Σε κάθε περίπτωση που διαπιστώνεται, μετά από έλεγχο, σύμφωνα με το εδάφιο (1) του περί Σχολικών Κυλικείων Νόμο του 2000 (Ν. 60(Ι)/ 2000*)*, ότι ο αδειούχος κυλικείου δεν συμμορφώνεται στις διατάξεις του Νόμου, η Τ.Ε.Ε.Σ.Κ. ετοιμάζει και υποβάλλει γραπτώς αναλυτική έκθεση περί τούτου στην Εφορεία ή στο Γενικό Διευθυντή του Υ.Π.Α.Ν, αν ο έλεγχος αφορά τη Μέση Τεχνική Εκπαίδευση. Στην αναλυτική έκθεση επισημαίνονται και προσδιορίζονται οι διατάξεις του Νόμου που παραβιάζει ο αδειούχος κυλικείου.
4. Η Εφορεία ή ο Γενικός Διευθυντής, ανάλογα με την περίπτωση, αμέσως μόλις πάρει την προβλεπόμενη στο άρθρο 14 έκθεση του περί Σχολικών Κυλικείων Νόμο του 2000 (Ν. 60(Ι)/ 2000), επιλαμβάνεται του θέματος και έχει εξουσία να επιβάλει στον αδειούχο του παρανομούντος κυλικείου όλες ή οποιαδήποτε από τις πιο κάτω κυρώσεις, αφού προηγουμένως δώσει την ευκαιρία στον ενδιαφερόμενο να ακουστεί:

(α) πρόστιμο μέχρι €3,410 (τρεις χιλιάδες τετρακόσια δέκα ευρώ)..

(β) τερματισμό του εγγράφου συμβολαίου και άμεση παράδοση του κυλικείου·

(γ) κατακράτηση μέρους ή ολόκληρου του ποσού της εγγύησης που κατατίθεται από τον αδειούχο κυλικείου μαζί με την προσφορά που υποβάλλει για παραχώρηση και εκμετάλλευση του κυλικείου.

1. Σε περίπτωση που ο αδειούχος κυλικείου αρνείται ή παραλείπει να καταβάλει το ποσό του προστίμου που επιβάλλεται δυνάμει του εδαφίου (4), τότε, το επιβαλλόμενο ποσό προστίμου εισπράττεται από το ποσό εγγύησης που κατατίθεται από τον αδειούχο κυλικείου.
2. Σε κάθε περίπτωση που επιβάλλεται και εισπράττεται πρόστιμο από το ποσό της Εγγύησης Πιστής Εκτέλεσης της Σύμβασης ή κατακρατείται μέρος της εγγύησης, ο αδειούχος κυλικείου υποχρεούται να αναπληρώνει την εγγύηση με το ανάλογο ποσό, ώστε το ολικό ποσό της Εγγύησης Πιστής Εκτέλεσης της Σύμβασης να είναι πάντοτε ίσο με εκείνο το ποσό που υποχρεούται να καταθέτει, σύμφωνα με τους όρους προσφοράς, για την παραχώρηση και εκμετάλλευση του κυλικείου.
3. Σε περίπτωση που αδειούχος κυλικείου αρνείται ή παραλείπει εντός εύλογου χρόνου να καταβάλει το ποσό προστίμου που επιβλήθηκε, δυνάμει του εδαφίου (1) του περί Σχολικών Κυλικείων Νόμο του 2000 (Ν. 60(Ι)/ 2000), ή να αναπληρώσει το ανάλογο ποσό εγγύησης που προβλέπεται στο εδάφιο (3) του περί Σχολικών Κυλικείων Νόμο του 2000 (Ν. 60(Ι)/ 2000), τότε η άδεια παραχώρησης και εκμετάλλευσης του κυλικείου τερματίζεται αμέσως και ο αδειούχος κυλικείου υποχρεούται σε άμεση παράδοση του κυλικείου.
4. Σε περίπτωση που αδειούχος κυλικείου αρνείται ή παραλείπει να παραδώσει το κυλικείο μετά τον τερματισμό της συμφωνίας είτε δυνάμει της παραγράφου (β) του εδαφίου (4) του περί Σχολικών Κυλικείων Νόμο του 2000 (Ν. 60(Ι)/ 2000), είτε δυνάμει του εδαφίου (7) του περί Σχολικών Κυλικείων Νόμο του 2000 (Ν. 60(Ι)/ 2000), η Εφορεία έχει εξουσία να επέμβει και να εκβάλει τον αδειούχο από το κυλικείο και να αναλάβει κατοχή αυτού, χωρίς να χρειάζεται η προσφυγή σε οποιαδήποτε δικαστικά καταναγκαστικά μέτρα.

# ΔΙΚΑΙΩΜΑΤΑ/ ΕΥΘΥΝΕΣ ΑΝΑΘΕΤΟΥΣΑΣ ΑΡΧΗΣ

1. Η Αναθέτουσα Αρχή φέρει πλήρη την ευθύνη για την επιδιόρθωση και συντήρηση του κυλικείου, ώστε αυτό να πληροί της πρόνοιες των περί Σχολικών Κυλικείων Νόμων του 2000 [Ν.60(Ι)/2000] έως 2005 [Ν.16 (Ι)/2005] όπως τυχόν έχουν τροποποιηθεί και ισχύουν .
2. Η Αναθέτουσα Αρχή δεν φέρει ευθύνη για οποιανδήποτε απώλεια ή μείωση του χρόνου λειτουργίας του σχολείου, που μπορεί να οφείλεται σε διαδηλώσεις των μαθητών, σε απεργία των εκπαιδευτικών, σε απεργία των μεταφορικών μέσων ή ανεξαίρετα οποιαδήποτε άλλη αιτία, καθώς και για την ύπαρξη πλανοδιοπωλών στους χώρους γύρω από το σχολείο.
3. Η Διεύθυνση του Σχολείου ή/και ο Σύνδεσμος Γονέων, με τη συγκατάθεση του Διευθυντή του Σχολείου, έχει το δικαίωμα να παρέχει σε απεριόριστο αριθμό απόρων μαθητών, φαγητό, που προσφέρεται από τη Μαθητική Πρόνοια, ή οτιδήποτε αποφασίσει το Υ.Π.Α.Ν, σύμφωνα με τις τιμές που αυτό θα καθορίσει, σε όλους τους δικαιούχους μαθητές.
4. Η Τ.Ε.Ε.Σ.Κ. ή αρμόδιοι λειτουργοί της Κ.Ε.Ε.Σ.Κ., έχουν το δικαίωμα να ελέγχουν αιφνιδιαστικά, με τα μέλη της ή με άλλα αρμόδια πρόσωπα, τη λειτουργία του κυλικείου γενικά, και ιδιαίτερα σε ό,τι αφορά την τήρηση των Περί Σχολικών Κυλικείων Νόμων του 2000 έως 2005, όπως έχουν τροποποιηθεί, για θέματα που αφορούν την τήρηση των υγειονομικών όρων και των όρων καθαριότητας, και ως προς την ποιότητα, την ποσότητα και την τιμή των ειδών προς πώληση, περιλαμβανομένων και των τιμολογίων αγοράς των ειδών του μέρους 9 και 10 του εγκεκριμένου τιμοκαταλόγου. Ο αδειούχος κυλικείου έχει υποχρέωση να παρέχει στα πρόσωπα που αναφέρθηκαν πιο πάνω κάθε διευκόλυνση για την εκτέλεση των καθηκόντων τους. Νοείται ότι, με βάση τον Νόμο, την ευθύνη του καθημερινού ελέγχου και της αξιολόγησης του κυλικείου έχει η Τ.Ε.Ε.Σ.Κ. ή εκπρόσωποί της.
5. Ο αδειούχος κυλικείου, αφού έλαβε γνώση ότι ο προκάτοχός του δεν παρέδωσε ακόμη στην Αναθέτουσα Αρχήτο μέρος που εξασκείται η εργασία του κυλικείου, αποδέχεται πως η παρούσα συμφωνία θα ισχύει μόνο αν και όταν ο προκάτοχος επιστρέψει το εν λόγω μέρος στην Αναθέτουσα Αρχή. Η Αναθέτουσα Αρχή ουδεμία ευθύνη θα έχει έναντι του αδειούχου για αποζημίωση, σε περίπτωση καθυστέρησης στην έναρξη της παρούσας συμφωνίας ή ματαίωσή της, εξαιτίας του προκατόχου του. Σε αυτή την περίπτωση, ο εργοδότης θα υποχρεούται να επιστρέψει στον αδειούχο μόνο την προκαταβολή που αυτός κατέβαλε.
6. Νοείται ότι, σε περίπτωση που ο αδειούχος αρνηθεί ή παραλείψει να λειτουργήσει το κυλικείο για οποιονδήποτε λόγο, οποιαδήποτε μέρα του χρόνου ή και να εξυπηρετήσει οποιονδήποτε όπως αναφέρεται πιο πάνω, χωρίς την έγκριση ή άδεια του εργοδότη**,** η ενέργεια αυτή θα ισοδυναμεί με καταστρατήγηση της συμφωνίας εκμετάλλευσης του κυλικείου από τον αδειούχο. Σε τέτοια περίπτωση ο εργοδότης δικαιούται, χωρίς πρόσθετη προειδοποίηση προς τον αδειούχο, να ανακτήσει την κατοχή του κυλικείου με τις προβλεπόμενες κυρώσεις και να προβεί σε οποιανδήποτε άλλη διευθέτηση για τη λειτουργία του.
7. Σε περίπτωση που ο αδειούχος αρνείται ή παραλείπει να παραδώσει το κυλικείο μετά την καταγγελία και τον τερματισμό της συμφωνίας, οεργοδότηςέχει εξουσία να επέμβει και να εκδιώξει τον αδειούχο από το κυλικείο.
8. Ο εργοδότηςδικαιούται να τηρεί ειδικό βιβλίο παραβάσεων, στο οποίο θα αναγράφονται οι αδειούχοι που παραβιάζουν οποιουσδήποτε όρους του συμβολαίου, και στο οποίο θα περιγράφονται ταυτόχρονα και οι εν λόγω παραβάσεις. Σε περίπτωση παραβάσεων οποιωνδήποτε όρων της συμφωνίας, η Αναθέτουσα Αρχή θα δικαιούται, άνευ επηρεασμού οποιουδήποτε άλλου νομικού δικαιώματός του, να ακολουθεί τις πρόνοιες της ισχύουσας νομοθεσίας.
9. Η Αναθέτουσα Αρχή δεν ευθύνεται για οποιανδήποτε κακόβουλη ζημιά ή κλοπή εντός ή εκτός του κυλικείου, η οποία προήλθε από μαθητές ή άλλα πρόσωπα, ή/και προσωπική αμέλεια του αναδόχου.
10. Η Αναθέτουσα Αρχή έχει το δικαίωμα, με γραπτή προειδοποίηση **εξήντα (60)** **ημερών**, να τερματίσει τη σύμβαση με τις προβλεπόμενες κυρώσεις, αν ο αδειούχος αδυνατεί να ανταποκριθεί ικανοποιητικά στις υποχρεώσεις του ή παραλείπει να εκτελεί ή παραβιάζει τους όρους της σύμβασης.

# ΥΠΟΣΤΗΡΙΚΤΙΚΑ ΜΕΣΑ ΠΟΥ ΠΑΡΕΧΟΝΤΑΙ ΑΠΟ ΤΗΝ ΑΝΑΘΕΤΟΥΣΑ ΑΡΧΗ

Ο χώρος και ο υφιστάμενος εξοπλισμός/επίπλωση που διαθέτει το κυλικείο θα μπορεί να χρησιμοποιείται από τον αδειούχο κατά την διάρκεια ισχύος της σύμβασης. Ο εξοπλισμός/ επίπλωση θα είναι υπό την ευθύνη του αδειούχου και θα πρέπει να παραδοθεί πίσω στην Αναθέτουσα Αρχή με τη λήξη της συμφωνίας, στην κατάσταση στην οποία του παραδόθηκε, εξαιρουμένης της φυσικής φθοράς.

# ΤΟΠΟΣ ΚΑΙ ΧΡΟΝΟΣ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

## Τόπος Εκτέλεσης του Αντικειμένου της Σύμβασης

Τόπος εκτέλεσης της Σύμβασης είναι το σχολείο **Α΄ Δημοτικό Ιδαλίου** που ευρίσκεται στη διεύθυνση **Φώτη Πίττα 37, 2540 Δάλι.**

## Χρόνος Εκτέλεσης του Αντικειμένου της Σύμβασης

Ο αδειούχος θα πρέπει διατηρεί ανοικτό το κυλικείο από την **1η Σεπτεμβρίου μέχρι και την 30η Ιουνίου της κάθε σχολικής χρονιάς** που θα ισχύει η σύμβαση, εκτός σαββατοκύριακα, σχολικές αργίες και επίσημες αργίες της Κυπριακής Δημοκρατίας. Η Αναθέτουσα Αρχή επιφυλάσσει το δικαίωμά της να ζητά λειτουργία του κυλικείου σε ορισμένα Σάββατα ή/και Κυριακές ή/και Επίσημες Αργίες εάν και εφόσον υπάρχει ανάγκη. Ο αδειούχος είναι υποχρεωμένος να ανοίγει το κυλικείο όταν και εφόσον του ζητηθεί γραπτώς από τη Αναθέτουσα Αρχή.